*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*183. számú előterjesztés*

Bátaszék Város Önkormányzat Képviselő-testületének 2020. november 04-én

16,00 órakor megtartandó ülésére

*Új, többfunkciós Művelődési Központ létrehozására vonatkozó tanulmány jóváhagyása*

|  |
| --- |
| **Előterjesztő:** Dr. Bozsolik Róbert polgármester**Készítette**: Bozsolik Zoltán mb. városüzemeltetési irodavezető **Törvényességi ellenőrzést végezte:** ----------------------**Tárgyalja:**PG Bizottság: 2020. 11.02.KOIS Bizottság: 2020. 11.02.Szociális Bizottság: 2020.11.03. |

***Tisztelt Képviselő-testület!***

2020. szeptember 8. napon megtartott Pénzügyi és Gazdasági Bizottság, valamint a Közművelődési, Oktatási, Ifjúsági és Sport Bizottság együttes ülésén ismertetésre került az új Közművelődési tér terveinek munkaanyaga.

Az ülésen elhangzottaknak megfelelően lehetőség volt a dokumentációval kapcsolatban észrevételek megtételére.

Ezt követően a tervező a tervezési programnak is megfelelően véglegesítette a tervdokumentációt.

Két változat - zöldmezős beruházás, valamint a meglévő művelődési épület átépítése és bővítése - került megvizsgálásra megvalósíthatóság szempontjából és a költségek szempontjából is.

A zöldmezős beruházás kapcsolódik a sport és szabadidő központhoz. Ezzel megteremtve egy olyan közösségi teret, mely komplex kikapcsolódási lehetőséget nyújt az igénybe vevők részére.

A meglévő művelődési épület átépítése és bővítése során a szomszédos ingatlan területe is bevonásra kerül a komplexum megépítéséhez. A meglévő épület egy része lebontásra, a másik része felújításra kerül.

A fejlesztési elképzelést tartalmazó dokumentáció része lesz a tervdokumentáció és a költségbecslés is.

**Határozati javaslat:**

**Új közösségi tér, művelődési ház megvalósítására**

Bátaszék Város Önkormányzatának Képviselő-testülete;

1. egyetért egy közművelődési tér létrehozására bemutatott tanulmányterv tartalmával,
2. felhatalmazza a város polgármesterét a megvalósítás érdekében tárgyalások lefolytatására.

*Határidő:* Folyamatos

*Felelős*: Dr. Bozsolik Róbert polgármester

*Határozatról értesül*: Építész Alkotóműhely Kft.

 Bátaszéki KÖH városüz. iroda

Bátaszéki KÖH pénzügyi iroda

 irattár